אברהם שניאור

אברהם שניאור (9 בדצמבר 1928 – 23 בפברואר 1998) היה כדורסלן ישראלי ששיחק בעמדת הסנטר.

קריירה 
שניאור, שיחק כשחקן פנים והיתמר לגובה של 1.86 מטר. הוא היה לקפטן הראשון של נבחרת ישראל, במדיה הופיע 29 פעמים, ושימש גם כקפטן מכבי תל אביב.

בצעירותו היה שניאור ספורטאי רב תחומי, והצטיין גם בענפי האתלטיקה הקלה והכדוריד, ואף היה אלוף ישראל לנוער בהדיפת כדור ברזל והטלת כידון. שניאור החל את הקריירה כשהיה בן 16 כשהחל לשחק במדי קבוצת הבוגרים של מכבי תל אביב.

הוא שיחק במדי נבחרת ישראל שהשתתפה בטורניר הכדורסל באולימפיאדת הלסינקי (1952) ושסיימה במקום החמישי באליפות אירופה בכדורסל 1953 והיה השחקן המצטיין של הנבחרת בטורניר. שנה לאחר מכן באליפות העולם בכדורסל 1954, סייע לנבחרת לסיים במקום השמיני. 

לאחר פרישתו ממשחק פעיל, שימש שניאור כמאמן בהפועל חיפה, לתקופה קצרה, ואף ישב בבית סוהר לאחר שהורשע בזיוף שטרות.

ב-10 בינואר 2013, לפני משחקה של מכבי תל אביב נגד פנרבחצ'ה במסגרת היורוליג הוענק לנכדו של אברהם שניאור פרס לאות הוקרה על שנותיו במכבי תל אביב. הפרס הוענק על ידי קבוצת מכבי תל אביב, כמו כן הועלה לגג היכל יד אליהו דגל עם מספרו של אברהם שניאור באותן השנים - 3.

קישורים חיצוניים

 אברהם שניאור, על ותיקים וצעירים, מעריב, 4 בינואר 1959
 פרופיל באתר "כדורסלע"

מאמני הפועל חיפה בכדורסל
כדורסלני נבחרת ישראל
כדורסלני מכבי תל אביב
מורשעים בדין בישראל
ספורטאים רב תחומיים
משתתפים ישראלים באולימפיאדת הלסינקי (1952)
אישים הקבורים בבית הקברות ירקון
מלך הסלים של ליגת העל בכדורסל
כדורסלנים באולימפיאדת הלסינקי (1952)
נושאי דגל ישראל באולימפיאדה
ישראלים שנולדו ב-1928
ישראלים שנפטרו ב-1998